Gerîlaya YJA-Starî Sara Ereb û gerîlayê HPGyî Weîl Helebî bi wesîleya serrgêra şehadetê Zeynepe Kinaci (Zîlane) de ANFyî rê qisey kerd.
Sara Ereb vat: '' Embaze Zîlane mojna ke qet yew hêz nêeşkeno nêzdîyê Rayberê Şarê Kurdî û têgêrayîşê azadîye bibo. Zîlane bi çalakîya xo temsîlîya xeta cinîyan ê azadan zî kerde. Nê dewrî de şero ke waranê Zap, Avaşîn û Metîna de qewimîyeno bi ruhê Zîlane yeno kerdene. Gerîlayî hê rêçê aye de şinê. Coka Rayber Apoyî vatbi 'Zîlane fermandar a, ma zî şerwanê ci yê.' Ganî pêro cinîyî embaze Zîlane teqîb bikerê û şerê aye xo rê esas bikerê.''
Gerîla Weîl Helebî vat: ''Ma bi ruhê embaze Zîlane xo ver danê. Embaze Zîlane bi çalakîya xo cewabêko xurt dabi dişmenî. A serkêşa ma ya. Ma xeta aye ya fedayîye ser de şinê û şer kenê. Ewro ruhê embaze Zîlane koyan de vera dişmenî şer keno. Ma sey kurd, ereb, sûryan û asûran bi nê ruhî vera îşxalkeran şer kenê.''
